Γεγονότα Οκτωβρίου 2016

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Οκτώβριο του 2016, συνοδευόμενα από τις πηγές μέσω των οποίων μεταδόθηκαν. 

## 1 Οκτωβρίου
;Πόλεμος και επιθέσεις
*Η Σομαλία ζητά εξηγήσεις από τις ΗΠΑ έπειτα από τον θάνατο 22 πολιτών και άλλων στρατιωτών σε αεροπορική επίθεση που είχε στόχο τους ισλαμιστές της Αλ Σεμπάμπ στην Γκαλμουντούγκ. (BBC)

;Πολιτική και εκλογές
*Οι Μαρίνο Ρικάρντι και Φάμπιο Μπεράρντι αναλαμβάνουν Κυβερνώντες Διοικητές του Αγίου Μαρίνου για ένα εξάμηνο. (San Marino RTV)

## 2 Οκτωβρίου
;Καταστροφές και δυστυχήματα
*Στη διάρκεια διαδήλωσης εναντίον της κυβέρνησης σε θρησκευτικό φεστιβάλ στην Μπισόφτου της Αιθιοπίας, η αστυνομία φέρεται να πυροβόλησε εναντίον του πλήθους, προκαλώντας πανικό, από τον οποίο σκοτώθηκαν δεκάδες ατόμων. (BBC)

;Νόμος και έγκλημα
*Συλλαμβάνεται από τις αρχές ένας Ιάπωνας που κατηγορείται για τον φόνο 48 ηλικιωμένων ασθενών στο νοσοκομείο Ογκούσι της Γιοκοχάμα. (''The Independent'')

;Πολιτική και εκλογές
*Σε δημοψήφισμα που διεξάγεται στην Ουγγαρία, οι ψηφοφόροι τάσσονται κατά της μετεγκατάστασης προσφύγων σε χώρες της ΕΕ. Ωστόσο, η συμμετοχή είναι πολύ μικρή, με αποτέλεσμα να ακυρώνεται το δημοψήφισμα. (BBC), (Reuters) 
*Στην πρώτη εκλογική αναμέτρηση στη Βραζιλία, μετά την καθαίρεση της προέδρου Ντίλμα Ρούσεφ, οι ψηφοφόροι τιμωρούν το Κόμμα των Εργατών στις δημοτικές και τοπικές εκλογές. (Reuters), (Bloomberg)
*Σε δημοψήφισμα για την αποδοχή ή μη της ειρηνευτικής συμφωνίας για τον τερματισμό του εμφυλίου πολέμου στην Κολομβία οι ψηφοφόροι με οριακή πλειοψηφία καταψηφίζουν τη συμφωνία. (Reuters), (''Deutsche Welle''), (BBC)

;Αθλητισμός
*Στο γκολφ, οι ΗΠΑ κατακτούν το Ryder Cup για πρώτη φορά από το 2008. (''The New York Post'')

## 3 Οκτωβρίου
;Πόλεμος και επιθέσεις
**Μια ύποπτη γυναίκα καμικάζι σκοτώνει τουλάχιστον 20 άτομα σε κουρδικό γάμο στην πόλη Αλ Χασάκα της Συρίας.(Reuters)

;Καταστροφές
*Η ιταλική Ακτοφυλακή σώζει περισσότερους από 5.600 πρόσφυγες, σε μία από τις μεγαλύτερες επιχειρήσεις διάσωσης μέσα σε μία ημέρα.
(BBC)

;Επιστήμη
*Το φετινό Νόμπελ Ιατρικής απονέμεται στον Ιάπωνα Γιοσινόρι Οσούμι "για τις ανακαλύψεις των μηχανισμών αυτοφαγίας". (Reuters), (AP) 

;Διεθνείς σχέσεις
*Η κυβέρνηση των ΗΠΑ διακόπτει τις συνομιλίες με τη Ρωσία για τον τερματισμό των εχθροπραξιών στη Συρία, καθώς η Ρωσία και η συριακή κυβέρνηση δεν επιδιώκουν κατάπαυση του πυρός αλλά συνέχιση του πολέμου. (CNN), (UPI)
*Ο Ρώσος πρόεδρος Βλαντίμιρ Πούτιν αποχωρεί από τη συνθήκη του 2000 με τις ΗΠΑ που αφορούσε τη καταστροφή οπλικού πλουτωνίου. (Reuters)

;Πολιτική και εκλογές
*Ο αρχηγός των ανταρτών του FARC Ροντρίγο Λοντόνιο (Timoleón) αναφέρει ότι τα στρατεύματά του θα σεβαστούν τις δεσμεύσεις τους προς την κολομβιανή κυβέρνηση, συμπεριλαμβανομένης και της κατάπαυσης του πυρός, παρά την απόρριψη στο χθεσινό δημοψήφισμα της ειρηνευτικής συμφωνίας. (AP)  (''The Washington Post'' μέσω ''The Chicago Tribune'')
*Το Κοινοβούλιο της Εσθονίας εκλέγει την πρώτη γυναίκα πρόεδρο της χώρας. Είναι η 46χρονη Κέρστι Κάλιουλαϊντ. (in.gr)

## 4 Οκτωβρίου
;Οικονομία
*Έπειτα από το δημοψήφισμα του Ιουνίου, που ήταν υπέρ του Brexit, η τιμή της βρετανικής λίρας φτάνει το χαμηλό 31 ετών έναντι του δολαρίου των ΗΠΑ. (BBC)

;Καταστροφές 
*Από την κατάρρευση γέφυρας στην Αϊτή εξαιτίας της καταιγίδας Μάθιου, σκοτώνονται 9 άτομα. (CNN), (AP via WTVD)
*Προσφυγική κρίση στην Ευρώπη:
**Οι αρχές βρίσκουν τις σορούς 28 προσφύγων στις ακτές της Λιβύης. (AFP μέσω France 24)

;Πολιτική και εκλογές
*Η Νταϊάν Τζέιμς παραιτείται από την ηγεσία του Κόμματος Ανεξαρτησίας Ηνωμένου Βασιλείου έπειτα από παραμονή μόλις 18 ημερών στο τιμόνι. (Sky News)
*Γενικές εκλογές στη Νήσο του Μαν (2016)
**Ο Οίκος των Κλειδιών εκλέγει ως ανώτερο υπουργό στη Νήσο Μαν τον Χάουαρντ Κουέιλ με πλειοψηφία 21 ψήφων.(Manx Radio)
*Η κυβέρνηση του Κουρασάο με πρωθυπουργό τον Μπεν Γουάιτμαν παραιτείται ενόψει των γενικών εκλογών που θα διεξαχθούν στις 5 του τρέχοντος μήνα. (''The Curaçao Chronicle'') 

;Επιστήμη και τεχνολογία
*Το Νόμπελ Φυσικής απονέμεται στους Βρετανούς επιστήμονες Ντέιβιντ Θούλες, Ντάνκαν Χάλντεϊν και Τζον Μ. Κόστερλιτς "για θεωρητικές ανακαλύψεις τοπολογικών μεταβάσεων φάσης και τοπολογικών φάσεων της ύλης". (BBC), (Nobel prize)

## 5 Οκτωβρίου

;Καταστροφές και δυστυχήματα
*Ο τυφώνας Τσάμπα κατευθύνεται προς τη δυτική Ιαπωνία, έπειτα από το πέρασμά του από τη Νότια Κορέα, όπου άφησε 4 νεκρούς και 3 αγνοούμενους. (''The Korea Times'')
*Από τον τυφώνα Μάθιου σκοτώνονται τουλάχιστον 26 άνθρωποι στο νησί Ισπανιόλα (22 στην Αϊτή και 4 στη Δομινικανή Δημοκρατία. (Reuters), (The National Hurricane Center), (The National Hurricane Center), (Reuters)
**Το προσωρινό Εκλογικό Συμβούλιο της Αϊτής αναβάλλει τη διεξαγωγή των προεδρικών εκλογών, που είχαν προγραμματιστεί για τις 9 Οκτωβρίου. (''The Miami Herald'')

;Διεθνείς σχέσεις
*Το Συμβούλιο Ασφαλείας των Ηνωμένων Εθνών επιβεβαιώνει το πρώτο βήμα για την εκλογή του Πορτογάλου Αντόνιο Γκουτέρες στο αξίωμα του Γενικού Γραμματέα των Ηνωμένων Εθνών. Η εκλογή επικυρώνεται από τη Γενική Συνέλευση και θα αναλάβει καθήκοντα την 1η Ιανουαρίου 2017. (CNN)

;Πολιτική και εκλογές
*Γενικές εκλογές του Κουρασάο (2016)
**Στις κάλπες προσέρχονται οι ψηφοφόροι του Κουρασάο για την εκλογή των 21 μελών του νομοθετικού σώματος της χώρας (Estates of Curaçao). Η ψηφοφορία διεξάγεται με καθυστέρηση μιας εβδομάδας, εξαιτίας του τυφώνα Μάθιου.(''The Curaçao Chronicle'')

;Επιστήμη και τεχνολογία
*Το Νόμπελ Χημείας απονέμεται από κοινού στον Γάλλο Ζαν Πιέρ Σοβάζ, τον Σκωτσέζο Σερ Φρέιζερ Στόνταρτ και στον Ολλανδό Μπεν Φερινγκά για τις έρευνές του στη νανοτεχνολογία. (BBC)

## 6 Οκτωβρίου
;Πόλεμος και επιθέσεις
*Στη Συρία, τουλάχιστον 29 άτομα σκοτώνονται στη διάρκεια βομβαρδισμού της υπό τον έλεγχο των ανταρτών Άτμε, στην κυβερνητική επαρχία Ιντλίμπ κοντά στα συροτουρκικά σύνορα και δεκάδες άλλων τραυματίζονται. Το ΙΚΙΛ αναλαμβάνει την ευθύνη για την επίθεση. (BBC), (Scroll.in)
*Άγνωστοι δράστες επιτίθενται σε στρατόπεδο στον Νίγηρα σκοτώνοντας 22 στρατιώτες. (Reuters) 

;Καταστροφές και δυστυχήματα
*Ο τυφώνας Μάθιου κατευθύνεται προς τις ΗΠΑ, όπου εκατοντάδες χιλιάδες ατόμων έχουν απομακρυνθεί από τις εστίες τους στις πολιτείες Φλόριντα και Νότια Καρολίνα. (''USA Today'')
**Στη Φλόριντα ο πρόεδρος Μπαράκ Ομπάμα κηρύσσει κατάσταση εκτάκτου ανάγκης. (''The Miami Herald'')

## 7 Οκτωβρίου

;Καταστροφές και δυστυχήματα
*Ο τυφώνας Μάθιου πλήττει τις νοτιοανατολικές ΗΠΑ με τον αριθμό των νεκρών στην Αϊτή να υπερβαίνει τους 877. (Reuters), (Sky News), (AP), (ITV) 
*Πτήση MH370
**Οι αρχές επιβεβαιώνουν ότι ένα μέρος από το φτερό που βρέθηκε στον Μαυρίκιο τον περασμένο Μάιο ανήκει στο αεροσκάφος της Μαλαισίας που εκτέλεσε την πτήση 370. (AP μέσω1 ''The Miami Herald'')

;Διεθνείς σχέσεις
*Το Νόμπελ Ειρήνης για το 2016 απονέμεται στον πρόεδρο της Κολομβίας Χουάν Μανουέλ Σάντος για τις άοκνες προσπάθειές του να τερματιστεί ο πενηντάχρονος εμφύλιος πόλεμος στη χώρα, με απολογισμό 220 χιλιάδες νεκρούς και 6 εκατ. αστέγους.(Nobel Prize), (''The Guardian'')
*Η κυβέρνηση των ΗΠΑ αίρει τις κυρώσεις εναντίον της Μιανμάρ. (Reuters)
*Οι ΗΠΑ κατηγορούν επίσημα τη ρωσική κυβέρνηση για κυβερνοεπιθέσεις με στόχο το Δημοκρατικό Κόμμα, προκειμένου να επηρεαστούν οι προεδρικές εκλογές. (Reuters)

;Πολιτική και εκλογές
*Μαροκινές γενικές εκλογές (2016)
**Στις κάλπες για τις γενικές εκλογές συρρέουν οι ψηφοφόροι στο Μαρόκο, με το κυβερνών Κόμμα Δικαιοσύνης και Ανάπτυξης να κερδίζει τις περισσότερες έδρες. (AP), (Deutsche Welle)

## 8 Οκτωβρίου
;Πόλεμος και επιθέσεις
*Εμφύλιος πόλεμος στην Υεμένη
**Στη διάρκεια αεροπορικών βομβαρδισμών με στόχο κηδεία σκοτώνονται τουλάχιστον 140 άτομα και περισσότερα από 500 τραυματίζονται. Οι επιθέσεις αποδίδονται στον υπό τη Σαουδική Αραβία συνασπισμό. (in.gr)

;Οικονομία
*Κλείνει έπειτα από 60 χρόνια η ουγγρική εφημερίδα της αντιπολίτευσης *[[Népszabadság]]*, η οποία σημείωσε σημαντικές οικονομικές απώλειες. (Reuters)

;Νόμος και έγκλημα
*Ένοπλος πυροβολεί και σκοτώνει 2 αξιωματικούς της αστυνομίας στο Παλμ Σπρινγκς της Καλιφόρνια, ενώ ένας ακόμα τραυματίζεται. (''The Los Angeles Times'')

;Πολιτική και εκλογές
*Γεωργιανές βουλευτικές εκλογές (2016)
**Οι πολίτες στη Γεωργία προσέρχονται στις κάλπες για τις βουλευτικές εκλογές. (Reuters)

## 9 Οκτωβρίου

;Πόλεμος και επιθέσεις
*Σε μια ύποπτη επίθεση του κουρδικού PKK, από έκρηξη παγιδευμένου αυτοκινήτου στη νοτιοανατολική επαρχία Χακάρι στην Τουρκία, σκοτώνονται τουλάχιστον 18 στρατιώτες και πολίτες και τραυματίζονται το λιγότερο άλλοι 27. (news247.gr) 
* Παλαιστίνιος ένοπλος ανοίγει πυρ σε άτομα που περιμένουν το τραμ σε στάση της Ιερουσαλήμ, σκοτώνοντας δύο από αυτά και τραυματίζοντας άλλα 6. Ο ένοπλος σκοτώνεται στη συνέχεια από τα πυρά της αστυνομίας. (BBC)

;Καταστροφές και δυστυχήματα
*Από τη συντριβή ενός ελικοπτέρου Mi-17 της πολεμικής αεροπορίας του Αφγανιστάν στα βόρεια της χώρας, σκοτώνονται και οι επτά επιβαίνοντες σε αυτό. (AFP via ''Bangkok Post'')

;Πολιτική και εκλογές
*Λιθουανικές βουλευτικές εκλογές (2016)
**Οι πολίτες στη Λιθουανία εκλέγουν το νέο τους κοινοβούλιο.(Bloomberg μέσω ''The Chicago Tribune'')
## 10 Οκτωβρίου

;Πόλεμος και επιθέσεις
*Οι αρχές στην Αιθιοπία κηρύσσουν τη χώρα σε κατάσταση έκτακτης ανάγκης για 6 μήνες, έπειτα από τις ολοένα και πιο βίαιες αντικαθεστωτικές διαδηλώσεις. (CNN Greece )

;Καταστροφές και δυστυχήματα
*Τυφώνας Μάθιου
**Ο αριθμός των νεκρών από το πέρασμα του τυφών Μάθιου από τις ΗΠΑ αυξάνεται στους 19 ενώ 5 άτομα αγνοούνται στη Βόρεια Καρολίνα. (''Washington Post'') (National Hurricane Center) (GPS locator)
**Σε 1000 ανήλθε ο αριθμός των θυμάτων από τον τυφώνα Μάθιου στην Αϊτή όπου τα θύματα ενταφιάζονται σε ομαδικούς τάφους. (AP/Reuters μέσω ABC News Australia)

;Οικονομία
*Το Νόμπελ Οικονομικών Επιστημών για το 2016 απονέμεται στον Αμερικανό Όλιβερ Χαρτ και στον Φινλανδό Μπενγκτ Χόλμστρεμ για τη συνεισφορά τους στη θεωρία των συμβάσεων.(kathimerini.gr)

;Εκπαίδευση
*Αρχίζει σε 20 σχολεία η σχολική χρονιά για τα προσφυγόπουλα που βρίσκονται στην Ελλάδα. Μαθητές και μαθήτριες του 67ου ολοήμερου Δημοτικού Σχολείου Θεσσαλονίκης υποδέχονται τα προσφυγόπουλα με χειροκροτήματα. (iefimerida.gr)

;Πολιτική και εκλογές
*Έναν μήνα μετά τις βουλευτικές εκλογές στην Κροατία, η πρόεδρος Κολίντα Γκράμπαρ-Κιτάροβιτς δίνει εντολή για σχηματισμό κυβέρνησης στον αρχηγό της κεντροδεξιάς Κροατικής Δημοκρατικής Ένωσης Αντρέι Πλένκοβιτς. (naftemporiki.gr)

## 11 Οκτωβρίου
;Οικονομία
*Η Samsung ανακοινώνει τον τερματισμό της παραγωγής του Galaxy Note 7 έπειτα από συνεχή προβλήματα με την μπαταρία του. (The Verge)

;Καταστροφές και δυστυχήματα
*Από την κατάρρευση κτηρίου στην πόλη Γουενζού της ανατολικής Κίνας, σκοτώνονται τουλάχιστον 22 άτομα.(CNN)

;Νόμος και έγκλημα
*Σε ισόβια κάθειρξη καταδικάζονται από το Πρωτοβάθμιο Κακουργιοδικείο της Αθήνας ο πατέρας της 4χρονης Άννυ και ο συνεργάτης του για την ανθρωποκτονία του παιδιού και τον τεμαχισμό του νεκρού του σώματος. Η μητέρα του παιδιού καταδικάζεται σε εξαετή κάθειρξη για έκθεση ανηλίκου σε κίνδυνο, με αναστολή. (in.gr)

## 12 Οκτωβρίου
;Πόλεμος και επιθέσεις
*Σε βομβιστική επίθεση με στόχο Σιίτες ισλαμιστές στη διάρκεια της ιερής γιορτής Ασούρα, σκοτώνονται τουλάχιστον 12 και τραυματίζονται άλλα 28 άτομα στο Αφγανιστάν. Εξάλλου, στα 17 ανήλθε ο αριθμός των θυμάτων από τη χθεσινή επίθεση στην Καμπούλ. (''The Washington Post'')

;Διεθνείς σχέσεις
*Το Κοινοβούλιο του Μπουρούντι ψηφίζει ομόφωνα υπέρ της αποχώρησης του Μπουρούντι από το Διεθνές Ποινικό Δικαστήριο που έχει έδρα του την Ολλανδία.(Reuters)

## 13 Οκτωβρίου

;Τέχνες και πολιτισμός
*Ο Αμερικανός τραγουδιστής και τραγουδοποιός Μπομπ Ντίλαν κερδίζει το Νόμπελ Λογοτεχνίας. (''The Canberra Times'') 

;Διεθνείς σχέσεις
*Οι Μαλδίβες αποχωρούν από την Κοινοπολιτεία των Εθνών έπειτα από 34 χρόνια. (''The Telegraph'')

;Πολιτική και εκλογές
*Ο βασιλιάς της Ταϊλάνδης Μπουμιμπόλ Αντουλγιαντέι πεθαίνει σε ηλικία 88 ετών. Ήταν ο μακροβιότερος μονάρχης σε διάρκεια θητείας στον κόσμο. (''The Canberra Times'') 

## 14 Οκτωβρίου
;Δυστυχήματα
*Από ανατροπή λεωφορείου και φωτιά κοντά στην Ουλσάν της Νότιας Κορέας, σκοτώνονται 10 άνθρωποι και άλλοι 9 τραυματίζονται. (AP) 

;Πολιτική και εκλογές
*Η σημερινή ημέρα κηρύσσεται αργία για τις δημόσιες υπηρεσίες στην Ταϊλάνδη σε ένδειξη πένθους για τον μονάρχη Μπουμιμπόλ Αντουλγιαντέι. (Reuters)
**Επίσημα Αντιβασιλέας γίνεται ο επικεφαλής του Ανακτοβουλίου, Πρεμ Τινσουλανόντα. (''The Bangkok Post''), (''The Irrawaddy'')
*Ο Αμερικανός πρόεδρος Μπαράκ Ομπάμα αίρει τους περιορισμούς που είχαν επιβληθεί στα πούρα και στο ρούμι της Κούβας. (''The New York Times''), (''The Miami Herald''), (''The Havana Times'')

## 15 Οκτωβρίου
;Πόλεμος και επιθέσεις
*Σε επιθέσεις με στόχο συγκεντρώσεις Σιιτών Μουσουλμάνων, μία οικογένεια και ένα φυλάκιο της αστυνομίας σκοτώνονται τουλάχιστον 55 άτομα στο Ιράκ. (Reuters)
*Η κυβέρνηση της Αιγύπτου σκοτώνει περί τους 100 τζιχαντιστές στην κυβερνητική επαρχία του Βορείου Σινά και τραυματίζει άλλους 40.
(Xinhua Net)

;Καταστροφές και δυστυχήματα
*Σε πανικό στη διάρκεια ινδουιστικού προσκυνήματος που είχαν προορισμό την ινδική πόλη Βαρανάσι σκοτώνονται τουλάχιστον
24 άνθρωποι και τραυματίζονται τουλάχιστον άλλοι 20. (Reuters), (AP μέσω ''The New York Times'')'
*Σε δυστύχημα με φορτηγό στο Σαν Ντιέγκο της Καλιφόρνια κοντά σε γέφυρα σκοτώνονται 4 άτομα και άλλα 8 τραυματίζονται. (Reuters)

## 16 Οκτωβρίου
;Πόλεμος και επιθέσεις
*Σε βομβιστική επίθεση αυτοκτονίας στην πόλη Γκαζιαντέπ της νότιας Τουρκίας σκοτώνονται τρεις αξιωματικοί της αστυνομίας και τραυματίζονται τουλάχιστον 9 άτομα στη διάρκεια αστυνομικής εφόδου σε ύποπτο σπίτι που πιθανόν συνδεόταν με το ΙΚΙΛ. (Reuters) 	
*Από έκρηξη βόμβας σε ανελκυστήρα σκοτώνεται ο Ρώσος ανώτατος αξιωματικός των ειδικών δυνάμεων "Σπάρτα" Αρσένι Παβλόφ, γνωστός και ως "Motorola", στην πόλη Ντονέτσκ. (TASS), (''The Kyiv Post'')

;Δυστυχήματα
*Από την κατάρρευση γέφυρας που συνδέει δύο νησιά κοντά στο Μπαλί της Ινδονησίας σκοτώνονται 9 άτομα και 30 τραυματίζονται. (''The New York Times'')

;Πολιτική και εκλογές
*Μαυροβουνιακές βουλευτικές εκλογές (2016)
**Το Δημοκρατικό Κόμμα Σοσιαλιστών του Μαυροβουνίου του πρωθυπουργού Μίλο Τζουκάνοβιτς κερδίζει τις περισσότερες ψήφους στις βουλευτικές εκλογές, ωστόσο χωρίς αυτοδυναμία, για 5 έδρες. (Reuters)

;Θρησκεία
* Ο Πάπας Φραγκίσκος ανακηρύσσει 7 νέους αγίους στο Βατικανό. Είναι οι Χοσέ Σάντσες ντελ Ρίο, Σαλομόν Λεκλέρ, Χοσέ Γκαμπριέλ ντε Ροσάριο Μπροτσέρο, Μανουέλ Γκονσάλες Γκαρσά, Λοντοβίκο Παβόνι και μία αγία την Ελισάβετ της Τρίνιτι. (http://en.radiovaticana.va)

## 17 Οκτωβρίου
;Πόλεμος και επιθέσεις
*Ο πρωθυπουργός του Ιράκ Χαϊντέρ αλ Αμπαντί ανακοινώνει την έναρξη της Μάχης της Μοσούλης (για την ανακατάληψη της αυτοανακηρυχθείσας πρωτεύουσας του χαλιφάτου του ΙΚΙΛ) με την υποστήριξη του συνασπισμού υπό αμερικανική διοίκηση. (Reuters), (Reuters²)
*Άλλη μία απόπειρα δολοφονίας του Αμπντέλ Ρασίντ Ντόστουμ αποτυγχάνει. (Reuters)
*Σε συγκρούσεις ανάμεσα σε αντίπαλες συμμορίες σε τουλάχιστον δύο φυλακές στη Βραζιλία σκοτώνονται το λιγότερο 18 άτομα. (Reuters)
*Στη διάρκεια συγκρούσεων ανάμεσα στους αντάρτες και στον κυβερνητικό στρατό σκοτώνονται 56 άνθρωποι. (''The Chicago Tribune''), (The Wire)

;Καταστροφές και δυστυχήματα
*Σε μετωπική σύγκρουση δύο λεωφορείων στην πόλη Ραχίμ Γιαρ Χαν του Πακιστάν σκοτώνονται τουλάχιστον 30 άνθρωποι και άλλοι 69 τραυματίζονται. (ITV News)
*Από έκρηξη και πυρκαγιά στο εργοστάσιο χημικών της BASF στην πόλη Λούντβιγκσχαφεν της Γερμανίας, σκοτώνονται τουλάχιστον δύο άτομα και άλλα 6 τραυματίζονται, ενώ δύο άλλα αγνοούνται. (Reuters)

;Διεθνείς σχέσεις
*Τα Ηνωμένα Έθνη ανακοινώνουν ότι τα εμπόλεμα μέρη στην Υεμένη συμφώνησαν σε κατάπαυση του πυρός για 72 ώρες αρχομένης από τις 19 Οκτωβρίου στις 23:59 AST (4:59 EDT). (AP) , (Reuters)

;Επιστήμη και τεχνολογία
* Η Κίνα εκτοξεύει το Σενζού 11, που αποτελεί την έκτη επανδρωμένη αποστολή της χώρας στο διάστημα. (Reuters), (AP) 

## 18 Οκτωβρίου
;Πόλεμος και επιθέσεις
*Σε συμπλοκές ανάμεσα σε μέλη της φυλής Πυγμαίων του Κονγκό και των Μπαντού στη Λαϊκή Δημοκρατία του Κονγκό σκοτώνονται 20 άτομα. (Africa News)

;Καταστροφές και δυστυχήματα
*Τουλάχιστον 20 είναι οι νεκροί από πυρκαγιά σε νοσοκομείο της πολιτείας Οντίσα στην ανατολική Ινδία. (BBC)
*Σε 31 ανήλθε ο αριθμός των νεκρών του τυφώνα Σάρικα που έπληξε το Βιετνάμ. (Fox News)

## 19 Οκτωβρίου
;Καταστροφές και δυστυχήματα
* Στις Φιλιππίνες οι αρχές στις επαρχίες τις κηρύσσουν σε κατάσταση συναγερμού, καθώς πλησιάζει ο τυφώνας Χάιμα. (''Media Corp Press Today Online'')

;Πολιτική και εκλογές
*Αμερικανικές προεδρικές εκλογές (2016)
**Η τρίτη και τελευταία τηλεοπτική αναμέτρηση των υποψηφίων για τις προεδρικές εκλογές Χίλαρι Κλίντον και Ντόναλντ Τραμπ διεξάγεται στο Πανεπιστήμιο της Νεβάδα στο Λας Βέγκας. (''The Telegraph'')

## 20 Οκτωβρίου
;Πόλεμος και επιθέσεις
*Τουρκικά πολεμικά αεροσκάφη πλήττουν τις υπό την κουρδική ηγεσία συριακές παραστρατιωτικές δυνάμεις (SDF) με συνολικά 26 αεροπορικές επιθέσεις σε τρία χωριά που κατελήφθησαν πρόσφατα από το ΙΣΙΣ δυτικά του αλ Μπαμπ και στα νοτιοανατολικά του Αλέπο. Σύμφωνα με το τουρκικό ΓΕΣ μεταξύ 160 και 200 ατόμων σκοτώθηκαν, ενώ το Συριακό Παρατηρητήριο για τα Ανθρώπινα Δικαιώματα κάνει λόγο για 11 νεκρούς και δεκάδες τραυματίες. (Reuters), (USA Today)

;Καταστροφές και δυστυχήματα
*Ο τυφώνας Χάιμα, που πλήττει τις Φιλιππίνες, σκοτώνει τουλάχιστον 7 άτομα και προξενούν πλημμύρες, κατολισθήσεις και διακοπή της ηλεκτροδότησης. (AP via ''The New York Times''), (''The Epoch Times'') , (BBC)

;Επιστήμη και τεχνολογία
*Η επιστημονική επιθεώρηση *[[Scientific Reports]]* αναφέρει ότι ανακαλύφθηκε ένα νέο είδος αυστραλιανού δεινόσαυρου, ο *[[Savannasaurus]] elliottorum*, χρησιμοποιώντας απολιθώματα που ανακαλύφθηκαν για πρώτη φορά στην Αυστραλία το 2005. (''The Verge'')

## 21 Οκτωβρίου
;Πόλεμος και επιθέσεις
*Το Ισλαμικό Κράτος του Ιράκ και της Συρίας εξαπολύει επιθέσεις με στόχο κυβερνητικά κτήρια, αστυνομικούς σταθμούς και ένα εργοστάσιο παραγωγής ηλεκτρικής ενέργειας στην πόλη Κιρκούκ του Ιρακινού Κουρδιστάν, με αποτέλεσμα να σκοτωθούν δεκάδες ατόμων. (BBC)

;Καταστροφές και δυστυχήματα
*Από τον εκτροχιασμό επιβατικής αμαξοστοιχίας στο κεντρικό Καμερούν σκοτώνονται τουλάχιστον 73 άτομα και άλλα 600 τραυματίζονται. (Africa News), (AP μέσω Fox News) (NPR)
*Από τη συντριβή ελικοπτέρου τύπου Mil Mi-8 σκοτώνονται τουλάχιστον 19 άνθρωποι και τραυματίζονται άλλοι 3 στη χερσόνησο Γιαμάλ του ρωσικού Άπω Βορρά.(Radio Free Europe)

;Διεθνείς σχέσεις
*Η Νότια Αφρική ξεκινά επίσημα τη διαδικασία απόσυρσης από το Διεθνές Ποινικό Δικαστήριο επειδή αρνήθηκε να παραδώσει τον καταζητούμενο πρόεδρο του Σουδάν Ομάρ αλ Μπασίρ στη διάρκεια της περυσινής συνόδου κορυφής της Αφρικανικής Ένωσης στο Γιοχάνεσμπουργκ. (BBC)

## 22 Οκτωβρίου
;Πόλεμος και επιθέσεις
*Το Ισλαμικό Κράτος του Ιράκ και της Συρίας εκτελεί τουλάχιστον 284 πολίτες στη Μοσούλη. (CNN) (RT)

;Νόμος και έγκλημα
*Τουλάχιστον 174 κρατούμενοι δραπετεύουν από φυλακή της πόλης Αρκαχαγιέ της Αϊτής, έπειτα από την εκτέλεση ενός φρουρού και την κλοπή όπλων. (Reuters)

## 23 Οκτωβρίου
;Καταστροφές και δυστυχήματα
*Από έκρηξη αερίου στη ρωσική πόλη Ριαζάν σκοτώνονται τουλάχιστον 3 άτομα και άλλα 12 τραυματίζονται. (RT)
* Σε μετωπική σύγκρουση ενός τουριστικού λεωφορείου και ενός ρυμουλκούμενου οχήματος σκοτώνονται τουλάχιστον 11 άτομα και άλλα 30 τραυματίζονται στο Ντέζερτ Χοτ Σπρινγκς της Καλιφόρνια.(The Los Angeles Times)

;Νόμος και έγκλημα
*Από δύο εκρήξεις που σημειώνονται σε πάρκο της ιαπωνικής πόλης Ουτσουνόμιγια σκοτώνεται 1 άτομο και άλλα 3 τραυματίζονται. Τα τοπικά ΜΜΕ μεταδίδουν ότι για τις εκρήξεις είναι υπεύθυνος ένας 72χρονος απόστρατος.(''The Guardian'') (BBC)

;Πολιτική και εκλογές
*Λιθουανικές βουλευτικές εκλογές (2016)
**Στις κάλπες για τον δεύτερο γύρο των βουλευτικών εκλογών προσέρχονται οι πολίτες στη Λιθουανία στις περιφέρειες όπου κανείς από τους υποψηφίους δεν συμπλήρωσε ποσοστό 50% κατά τη διεξαγωγή του πρώτου γύρου στις 9 Οκτωβρίου. (Reuters)
* Τερματίζεται το πολιτικό αδιέξοδο στην Ισπανία έπειτα από 10 μήνες, καθώς το Ισπανικό Κόμμα των Σοσιαλιστών Εργατών, με ψήφους 139-96 ενέκρινε να μην συμμετέχουν τα μέλη του στην προσεχή ψηφοφορία στη βουλή για να καταψηφιστεί ο πρωθυπουργός Μαριάνο Ραχόι. (''The New York Times'') (Reuters)

## 24 Οκτωβρίου
;Δυστυχήματα
*Από τη συντριβή μικρού αεροσκάφους τύπου Fairchild Metroliner Mark III λίγο μετά την απογείωσή του από το Διεθνές Αεροδρόμιο Μάλτας σκοτώνονται και οι 5 Γάλλοι υπήκοοι που επιβαίνουν σε αυτό. Οι αρχές στη Μάλτα αναφέρουν ότι το αεροσκάφος είχε προορισμό τη Μιζράτα της Λιβύης. (''The Independent''), (''The Guardian'')

## 25 Οκτωβρίου
;Διεθνή
*Σύμφωνα με ανακοίνωση του ΟΗΕ ο απολογισμός των προσφύγων και μεταναστών που έχασαν τη ζωή τους μέσα στο 2016, στη Μεσόγειο, ξεπερνάει τους 3.740. (CNN GREECE)

;Πόλεμος και επιθέσεις
*Στο Πακιστάν ένοπλοι πλήττουν τη στρατιωτική ακαδημία της Κουέτα σκοτώνοντας τουλάχιστον 59 άτομα και τραυματίζοντας άλλα 117. Το ΙΚΙΛ - τομέας της επαρχίας Χοραζάν αναλαμβάνει την ευθύνη για την επίθεση. (Reuters), (AP via Yahoo!), (Al Jazeera Media Network) (BBC), (Dawn), (CNN)

;Τέχνες και πολιτισμός
*Ο Πολ Μπίτι γίνεται ο πρώτος αμερικανός συγγραφέας που κερδίζει το βραβείο Man Booker για το μυθιστόρημά του *[[The Sellout (βιβλίο)|The Sellout]]*. (ABC)

;Καταστροφές και δυστυχήματα
*Από έκρηξη που προκλήθηκε από εκρηκτικά που είχαν αποθηκευτεί παράνομα σε οικία στη βορειοδυτική Κίνα, σκοτώνονται τουλάχιστον 14 άτομα και άλλα 147 τραυματίζονται στην πόλη Σινμίν της επαρχίας Σαανζί. (Reuters)
*Από πυρκαγιά σε ΜΕΘ στην Τζοζόρ της Μαλαισίας πεθαίνουν 6 ασθενείς και άλλοι 2 τραυματίζονται.(Mediacorp News Group) 

## 26 Οκτωβρίου
;Πόλεμος και επιθέσεις
* Την πρόθεση της Τουρκίας να μην εγκαταλείψει τις επιχειρήσεις της στο συριακό έδαφος, παρά την επίθεση με βόμβες βαρελιών από τον συριακό στρατό, γνωστοποίησε ο υπουργός Εξωτερικών της χώρας, Μεβλούτ Τσαβούσογλου.(CNN GREECE)

;ΜΜΕ
* Μετά από 5:30 ώρες σκληρής νομικής μάχης, το Συμβούλιο της Επικρατείας έκρινε αντισυνταγματικό τον νόμο Παππά για τις τηλεοπτικές άδειες (νόμος 4339/2015) με ψήφους 14 προς 11.(in.gr)

;Πολιτική και εκλογές
*Άγνωστος ένοπλος σκοτώνει με πυροβολισμό έναν αστυφύλακα στη Βενεζουέλα και δύο άλλοι τραυματίζονται στη διάρκεια διαδηλώσεων εναντίον της κυβέρνησης, Γύρω στους 120 υποστηρικτές της αντιπολίτευσης τραυματίζονται επίσης στη διάρκεια των επεισοδίων. (Reuters) 

## 27 Οκτωβρίου
;Διεθνείς σχέσεις
* Η Ινδία και το Πακιστάν προχωρούν σε αλληλοαπέλαση των διπλωματών τους. καθώς κλιμακώνεται η ένταση για το Κασμίρ. (AP via ''The New York Times'') (Reuters μέσω SwissInfo.ch)

## 28 Οκτωβρίου
;Πόλεμος και επιθέσεις
*Τα Ηνωμένα Έθνη ανακοινώνουν ότι 232 πολίτες δολοφονήθηκαν μέσα και κοντά στη Μοσούλη από το ΙΚΙΛ. (CNN) (NBC News)

;Διεθνείς σχέσεις
*Στη διάρκεια της ετήσιας συνάντησης της Συνέλευσης για τη Συντήρηση των Θαλασσίων Ζωντανών Πόρων της Ανταρκτικής στο Χόμπαρτ της Αυστραλίας αποφασίζεται η δημιουργία του μεγαλύτερου πάρκου θαλάσσιας ζωής παγκοσμίως στη Θάλασσα Ρος, από 24 χώρες και την ΕΕ. Το πάρκο θα καλύπτει άνω του 12% του Νότιου Ωκεανού και θα απαγορεύεται η αλιεία για εμπορικούς σκοπούς επί 35 χρόνια. (Reuters)

## 29 Οκτωβρίου
;Πόλεμος και επιθέσεις
*Στο Πακιστάν 5 άτομα σκοτώνονται και αρκετά άλλα τραυματίζονται σε ένοπλη επίθεση από τρομοκράτες με στόχο Σιίτες Μουσουλμάνους στη διάρκεια συνέλευσης σε οικία στην επαρχία Ναζιμαμπάντ του Καράτσι. (Samaa TV) (''The Express Tribune'')
*Στην Υεμένη βομβαρδίζονται δύο φυλακές από σαουδαραβικά αεροσκάφη, με αποτέλεσμα να σκοτωθούν τουλάχιστον 60 άνθρωποι. (Reuters) (AP μέσω ''The New York Times'') (BBC)

;Καταστροφές
*Από τις βροχές και τις πλημμύρες που πλήττουν την Αίγυπτο σκοτώνονται τουλάχιστον 18 άτομα. (Naharnet)

;Πολιτική και εκλογές
*Το Κοινοβούλιο της Ισπανίας εγκρίνει τον διορισμό του Μαριάνο Ραχόι ως επικεφαλής κυβέρνησης μειοψηφίας έπειτα από 10 μήνες. (BBC)
*Ισλανδικές βουλευτικές εκλογές
** Το Κόμμα Ανεξαρτησίας κερδίζει γύρω στο 30% των ψήφων έναντι 13% για το Κόμμα των Πειρατών που προηγείτο στις δημοσκοπήσεις, με καταμετρημένο το 1/4 των ψήφων. (AP) 

## 30 Οκτωβρίου

;Καταστροφές και δυστυχήματα
*Σεισμοί στην κεντρική Ιταλία το 2016
*Σεισμός μεγέθους 6,6 βαθμών της κλίμακας Ρίχτερ σημειώνεται στην κεντρική Ιταλία 68 χιλιόμετρα ανατολικά-νοτιοανατολικά της πόλης Περούτζια. Καταστρέφεται ένας μεγάλος αριθμός κτηρίων. (Reuters via ABC Online), (BBC)

;Υγεία
*Στο Βιετνάμ αναφέρεται το πρώτο κρούσμα μικροκεφαλίας που σχετίζεται με τον ιό Ζίκα.(ABC Online)

;Διεθνείς σχέσεις
*Ο πρωθυπουργός του Καναδά Τζάστιν Τριντό και αξιωματούχοι της ΕΕ υπογράφουν την οικονομική και εμπορική συνθήκη ανάμεσα σε Καναδά και ΕΕ (CETA). (BBC)
*Τα Ηνωμένα Έθνη και η Νιγηρία συμφωνούν στην απελευθέρωση 876 παιδιών που είναι κρατούμενα ως ύποπτα για διασυνδέσεις με την Μπόκο Χαράμ.(Reuters)

;Πολιτική και εκλογές
*Έπειτα από την ήττα του κόμματός του στις βουλευτικές εκλογές, παραιτείται ο πρωθυπουργός και πρόεδρος του Προοδευτικού Κόμματος, Σίγκουρντουρ Ίνγκι Γιόχανσον.(''The Independent'')
*Μολδαβικές προεδρικές εκλογές (2016):
**Στις κάλπες προσέρχονται οι ψηφοφόροι στη Μολδαβία. Καθώς κανείς από τους υποψηφίους δεν συγκέντρωσε το απαιτούμενο ποσοστό ψήφων, θα διεξαχθεί και δεύτερος γύρος στις 13 Νοεμβρίου ανάμεσα στον Ιγκόρ Ντοντόν και τη Μάγια Σαντού. (AP μέσω Fox News)

## 31 Οκτωβρίου

;Πόλεμος και επιθέσεις
* Η αστυνομία σκοτώνει οκτώ μέλη του ισλαμικού κινήματος φοιτητών στην Ινδία έπειτα από την απόδρασή τους από φυλακή του Μποπάλ. (Reuters) 

;Πολιτική και εκλογές
*Πρόεδρος του Λιβάνου εκλέγεται έπειτα από 29 μήνες κοινοβουλευτικού αδιεξόδου ο Μισέλ Αούν.(Al Jazeera)

 10